Farg‘ona shahar IIBga 49 yoshli fuqaro ariza bilan murojaat qilib, Farg‘ona ko‘chasida ikki noma’lum shaxs uni kuch ishlatish yo‘li bilan qo‘rqitib, ikki dona plastik kartochkasi va ish joyiga kirish ruxsatnomasini ochiqdan-ochiq tortib olib qochib ketganliklarini ma’lum qilgan. Ichki ishlar organlari xodimlari tomonidan olib borilgan tezkor-surishtiruv tadbirlari natijasida ushbu jinoyatni 30 va 39 yoshli ikki nafar shaxslar sodir etganligi aniqlanib ushlanganlar. Mazkur holat yuzasidan jinoyat ishi qo‘zg‘atilib, tergov harakatlari olib borilmoqda.